Strustas

Strustas (, ) – ežeras Baltarusijoje, Vitebsko srities, Breslaujos rajone. Ilgis – 6,4 km. Plotis – 4,2 km. Aukštis virš jūros lygio 129 m. Baseino plotas – 223 km². Skaidrumas – 4,8 m.

Šlaitai neaukšti, tik šiaurinėje dalyje iškyla iki 25–30 m. Krantus sudaro smėlis, žvirgždas, vietomis pelkėti. Ežere 7 salos, bendras plotas – 2,58 km². Šovos salos šlaitai iškilę virš vandens 20–25 m, o joje pačioje telkšo du mažyčiai ežeriukai. Pietinėse ir rytinėse pakrantėse nendrių juosta siekia 150–200 m.

Vanduo pratakais atiteka iš Snudo, Boloiso, Elnios ežerų, nuteka į Voiso ežerą.

Breslaujos ežerų nacionalinio parko dalis.

Kategorija:Breslaujos rajono ežerai